《五坑收抚客民事毕回广州旬日又赴漕涌军营赋示内子》
清代·郭式昌

叹息劳生百感侵，征袍才脱又分襟。鼓鼙江上催人去，笑语镫前惜夜深。

敢信封侯有奇骨，未应偕隐负初心。同来瘴雨蛮烟地，祇盼刀环是好音。

作者简介：郭式昌，字谷斋，侯官人。咸丰己未补行，戊午举人，历官浙江金衢严道署按察使。有《说云楼诗草》。